Document ID: 31997R1304

KOMISSION ASETUS (EY) N:o 1304/97,
annettu 4 päivänä heinäkuuta 1997,
neuvoston asetuksen (ETY) N:o 805/68 soveltamista koskevista yksityiskohtaisista säännöistä annetusta asetuksesta (ETY) N:o 2456/93 poikkeamisesta ja kyseisen asetuksen muuttamisesta julkisen intervention osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 6 artiklan 7 kohdan ja 22 a artiklan 3 kohdan,
sekä katsoo, että
yhteisön markkinoilla parhaillaan havaittavissa olevan naudanlihan vähäisen kulutuksen vuoksi alan hintojen huomattava lasku jatkuu edelleen; tämä tilanne edellyttää tukitoimenpiteitä,
tämän vuoksi olisi säädettävä tietyistä poikkeuksista komission asetuksen (ETY) N:o 2456/93 (3), sellaisena kuin se on viimeksi muutettuna asetuksella (EY) N:o 2368/96 (4), säännöksiin vuoden 1997 kolmannen neljännesvuoden aikana avattavien tarjouskilpailujen osalta,
jotta interventio voisi täyttää tehtävänsä vakavassa markkinatilanteessa, on syytä laajentaa Yhdistyneen kuningaskunnan ja Irlannin osalta vahvistettua hyväksyttävien laatujen luetteloa; lisäksi on oikeudenmukaisuuden vuoksi poikkeuksellisena ja väliaikaisena toimenpiteenä täydennettävä edellä mainittua asetusta lihakkuusluokkiin S ja E kuuluvien nuorten nautojen ruhojen interventio-ostojen sallimiseksi jäsenmaissa, joissa niiden tuotanto on merkittävää ja joissa markkinahintoja todetaan säännöllisesti; lopuksi, laatuluokan A, luokkien 02 ja 03, jotka voidaan hyväksyä interventioon 4 artiklan 1 kohdan kolmannessa alakohdassa mainituissa jäsenvaltioissa, enimmäismääriä tulisi korottaa,
koska tiettyjen vähemmän arvokkaiden palojen kuten ohuiden kuvelihojen kysyntä on heikkoa tähän aikaan vuodesta, on aiheellista antaa lupa myös "pistooli"-tyyppisten etuneljännesten, joihin kyseinen ohut kuveliha liittyy, osto interventioon; olisi säädettävä tarkasti etuneljännesten hyväksymisedellytyksistä,
etuneljänneksiä ostettaessa tällaisten tuotteiden hinta tulisi määritellä ruhohintojen perusteella,
asetuksen (ETY) N:o 2456/93 4 artiklan 2 kohdan h alakohdassa säädettyä enimmäispainoa ei poikkeuksellisesti ole sovellettu; on syytä palata asteittain alunperin säädettyyn painorajoitukseen,
tarjousten tekemisen määräaika vahvistetaan tarjousten tekemistä koskevissa yksityiskohtaisissa säännöissä kuukauden toiseksi ja neljänneksi tiistaiksi; elokuun 1997 juhlapäivien ajankohdat tekevät aiheelliseksi kyseisen määräajan muuttamisen käytännön syistä vuoden 1997 kolmannen neljännesvuoden aikana,
naudanliha-alalla vallitsevan vaikean tilanteen vuoksi olisi säilytettävä väliaikaisesti ennallaan markkinoiden keskihintaan sovellettavan hinnankorotuksen määrä, jonka avulla määritetään korkein ostohinta,
on syytä määritellä yksityiskohtaiset säännöt luullisen lihan tavoin luuttoman lihan nopeasta jäädyttämisestä sekä ruhojen tavoin yksityiskohtaisten sääntöjen soveltamisen keskeyttämisestä, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 2456/93 4 artiklan 1 kohdan ensimmäisestä alakohdasta poiketen:
a) lisätuotteet, joita voidaan ostaa interventioon, vaikka niitä ei mainita kyseisen asetuksen liitteessä III, ovat seuraavat:
YHDISTYNYT KUNINGASKUNTA
Iso-Britannia
- laatuluokka A, luokka U2 ja luokka U3,
- laatuluokka A, luokka R2 ja luokka R3,
- laatuluokka A, luokka O2 ja luokka O3,
- laatuluokka C, luokka U3 ja luokka U4,
- laatuluokka C, luokka O3 ja luokka O4.
Pohjois-Irlanti
- laatuluokka A, luokka U2 ja luokka U3,
- laatuluokka A, luokka R2 ja luokka R3,
- laatuluokka A, luokka O2 ja luokka O3,
- laatuluokka C, luokka O3 ja luokka O4.
IRLANTI
- laatuluokka C, luokka O4.
R3-laadun ja O4-laadun interventiohinnan väliseksi erotukseksi vahvistetaan 30 ecua 100 kilogrammalta.
R3-laadun osalta esitettyjen tarjousten muuntamisen O4-laaduksi käytettävä kerroin vahvistetaan 0,914:ksi (luokassa keskimääräinen).
b) Yhteisön luokitusasteikon mukaisesti lihakkuusluokkaan S2, S3, E2 ja E3 kuuluvat A-luokan tuotteet voidaan hyväksyä interventioon jäsenvaltioissa, jotka korottavat näiden laatujen hintoja säännöllisesti ja joissa luokat S ja E edustivat vuonna 1995 vähintään 50:tä prosenttia teurastetuista A-luokan eläimistä.
R3-laadun ja S2-, S3-, E2- ja E3-laatujen väliseen muuntamiseen käytettävät kertoimet vahvistetaan vastaavasti 1,365:ksi, 1,304:ksi, 1,228:ksi ja 1,156:ksi (luokassa keskimääräinen).
2. Asetuksen (ETY) N:o 2456/93 4 artiklan 2 kohdasta poiketen.
a) Yhdistyneessä kuningaskunnassa kasvatettujen kuohittujen, yli 30 kuukauden ikäisten eläinten ruhoja ja puoliruhoja ei voi ostaa interventioon:
b) interventioon voi ostaa:
- kyseisessä kohdassa tarkoitetuista ruhoista tai puoliruhoista suoraan leikattuja etuneljänneksiä, joissa on viisi kylkiluuta; etuneljännesten hinta johdetaan ruohohinnasta käyttämällä kerrointa 0,80,
- kyseisessä kohdassa tarkoitetuista ruhoista ja puoliruhoista "pistoolileikkuulla" saatuja etuneljänneksiä, joissa on mukana niihin liittyvä ohut kuveliha ja jotka on tarkoitus leikata luuttomiksi asetuksen II jakson mukaisesti, etuneljännesten hinta johdetaan ruhohinnasta käyttämällä kerrointa 0,68.
3. Asetuksen (ETY) N:o 2456/93 4 artiklan 2 kohdan h alakohdasta poiketen edellä mainitussa säännöksessä tarkoitetut ruhot eivät saa ylittää seuraavia tasoja:
a) 360 kilogrammaa A- ja C-laatuluokkien lihakkuusluokkiin U, R ja O kuuluvien eläinten ruhojen osalta,
b) 450 kilogrammaa A-laatuluokan lihakkuusluokkiin S ja E kuuluvien eläinten ruhojen osalta.
4. Poiketen siitä, mitä asetuksen (ETY) N:o 2456/93 10 artiklan ensimmäisessä virkkeessä säädetään, vuoden 1997 kolmannen neljännesvuoden aikana tarjousten tekemiselle asetettu määräaika päättyy kello 12.00 (Brysselin aikaa) seuraavina päivinä:
- heinäkuun toisena ja viidentenä tiistaina,
- elokuun kolmantena tiistaina,
- syyskuun toisena ja neljäntenä tiistaina.
5. Poiketen siitä, mitä asetuksen (ETY) N:o 2456/93 14 artiklan 1 kohdan
a) ensimmäisessä virkkeessä säädetään, markkinoiden keskihintaan sovellettavan korotuksen määrä on 14 ecua 100 kilogrammalta teuraspainoa;
b) toisessa virkkeessä säädetään, markkinoiden keskihintaan sovellettavan korotuksen määrä on 7 ecua 100 kilogrammalta teuraspainoa.
6. Asetuksen (ETY) N:o 2456/93 17 artiklasta poiketen silloin, kun haltuunotto koskee ainoastaan etuneljänneksiä, ne on esitettävä interventioelimen hyväksymistä varten yhdessä vastaavan takaneljänneksen kanssa, jotta erityisesti enimmäispaino, tarjontamuoto ja ruhon, josta ne on saatu, luokitus voidaan tarkastaa.
Jos etu- ja takaneljännekset on kuitenkin tarkastettu ennakkoon kyseisen artiklan 3 kohdassa tarkoitettujen edellytysten mukaisesti, ennakkotarkastuksessa hyväksytyt etuneljännekset voidaan esittää interventiokeskuksessa lopullista haltuunottoa varten ilman takaneljännestä, kun ne on kuljetettu interventiokeskukseen sinetöidyllä kuljetusvälineellä.
7. Asetuksen (ETY) N:o 2456/93 liitteessä V olevan 2 kohdan c alakohdasta poiketen tässä asetuksessa etuneljänneksellä tarkoitetaan
- leikattua ruhonosaa, joka on jäähdytetty 5 kohdan edellytysten mukaisesti,
- suoraan leikattua ruhonosaa, jossa on viisi kylkiluuta, tai
- "pistooli"-leikkuulla leikattua ruhonosaa, jossa on siihen liittyvä ohut kuveliha ja viisi kylkiluuta.
8. Asetuksen (ETY) N:o 2456/93 liitteessä VII olevasta 1.2.8. kohdasta "Interventiokuve" poiketen kuve irrotetaan "pistoolileikkuulla" leikattaessa kokonaan etuneljänneksestä viidennen kylkiluun kohdalta.
2 artikla
Muutetaan asetus (ETY) N:o 2456/93 seuraavasti:
1. Täydennetään 28 artiklan alakohta seuraavasti:
"Luuttoman lihan jäädytyslämpötilan osalta on saavutettava vähintään -7 °C:n sisälämpötila 36 tunnin kuluessa."
2. Liite IV korvataan tämän asetuksen liitteellä.
3. Korvataan liitteessä V olevan 2 kohdan a alakohdan ensimmäinen virke seuraavasti:
"a) `ruholla` teurastetun ja potkasta lihakoukkuun ripustetun eläimen koko ruumista, josta on laskettu veri, poistettu sisälmykset, joka on nyljetty ja joka on seuraavassa tarjontamuodossa:"
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Asetuksen 1 artiklaa sovelletaan heinä-, elo- ja syyskuussa 1997 avattuihin tarjouskilpailuihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä heinäkuuta 1997.

Labels: 3
17
15